
Uznesenie Okresný súd Spišská Nová Ves v právnej veci maloletých detí: 1/ A. B., nar. XX.X.XXXX, 2/ A. B., nar. XX.X.XXXX, 3/ A. B., nar. X.XX.XXXX, bytom u matky, zastúpených kolíznym opatrovníkom: Úrad práce, sociálnych vecí a rodiny Spišská Nová Ves, detí rodičov: matka C. B., nar. X.X.XXXX, trvale bytom D. XXX, t.č. bez prihlásenia E. XXX a otec F. B., nar. XX.X.XXXX, trvale bytom D. XXX, v konaní o návrhu na určenie mien, takto rozhodol: I. Konanie
zastavuje.
II. Žiaden z účastníkov
nemá
nárok na náhradu trov konania. odôvodnenie:
1. Matka podala na tunajšom súde návrh na určenie mien pre svoje tri maloleté deti Dunkové. 2. Podaním doručeným tunajšiemu súdu dňa 23.1.2025 matka vzala svoj návrh na začatie konania späť a žiadala konanie zastaviť. Ako dôvod uviedla skutočnosť, že dňa 29.5.2024 došlo k podpísaniu otcovstva k maloletým deťom, kde boli aj určené mená, a to: G., H. a I.. Zároveň došlo aj k zmene priezviska. 3. Otec bol písomne vyzvaný na vyjadrenie k späťvzatiu matky a súhlasu so zastavením konania v lehote 10 dní od doručenia výzvy s tým, že v prípade, že sa v určitej lehote nevyjadrí, bude sa predpokladať, že nemá námietky. Do rozhodnutia otec súdu nepredložil písomné vyjadrenie. 4. Kolízny opatrovník v podanej správe zo dňa 24.1.2025 uviedol, že v rámci šetrenia pomerov v rodine matka oznámila, že došlo k podpísaniu otcovstva u maloletých detí otcom I. G. a zároveň aj k určeniu mien u maloletých detí. So späťvzatím návrhu vyslovil súhlas. 5. Podľa § 29 ods. 1 zákona č. 161/2015 Z.z. Civilný mimosporový poriadok (ďalej len ako "CMP"), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 6. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 7. Vzhľadom k tomu, že zo strany matky došlo k späťvzatiu návrhu na začatie konania v celom rozsahu, súd v zmysle citovaného ustanovenia zákona konanie zastavil. 8. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak.
9. Podľa § 57 CMP, o povinnosti nahradiť trovy konania, ak nejde o trovy konania štátu, rozhoduje súd len na návrh. 10. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 11. O trovách konania súd v danom konaní rozhodol podľa § 52 CMP a žiadnemu z účastníkov ich náhradu nepriznal, nakoľko súd nezistil žiadne také okolnosti, pre ktoré by bolo možné priznať trovy niektorému z účastníkov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Okresnom súde Spišská Nová Ves, písomne v troch vyhotoveniach. (§ 362 ods. 1 CSP). V odvolaní sa uvedie ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka konania, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).Odvolanie musí byť podpísané. (§ 127 a § 363 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.(§ 365 ods. 1 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (§ 62 ods. 1 CMP)

